GFPT เป๋าตุง กำไร Q3/59 โต 52% หลังรายได้จากการขายเพิ่มขึ้น-ต้นทุนลดลง
GFPT เป๋าตุง กำไร Q3/59 โต 52% มาที่ 495.67 ลบ. จากปีก่อนมีกำไร 326.25 ลบ. หลังรายได้จากการขายส่งออกเพิ่มขึ้น-ต้นทุนที่ใช้ผลิตอาหารสัตว์ลดลง ขณะที่ 9เดือนแรกมีกำไรอยู่ที่ 1.15 พันลบ. เพิ่มขึ้น 55% จากปีก่อนมีกำไร 744.29 ลบ.
8 พ.ย. 2559

บริษัท จีเอฟพีที จำกัด (มหาชน) หรือ GFPT รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 495.67 ล้านบาท หรือมีกำไรสุทธิ 0.40 บาทต่อหุ้น เพิ่มขึ้น 52% จากช่วงเดียวกันของปีก่อนที่มีกำไรสุทธิ 326.25 ล้านบาท หรือมีกำไรสุทธิ 0.26 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการขายเพิ่มขึ้นจากการส่งออก ต้นทุนขายลดลงจากต้นทุนที่ใช้ในการผลิตอาหารสัตว์ลดลง และรายได้อื่นเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 1.15 พันล้านบาท หรือ 0.92 บาทต่อหุ้น เพิ่มขึ้น 55% จากช่วงเดียวกันของปีก่อนที่มีกำไรสุทธิ 744.29 ล้านบาท หรือ 0.59 บาทต่อหุ้น